(به‌ڵگه‌كانی پێغه‌مبه‌رایه‌تی ) یان (نیشانه‌كانی پێغه‌مبه‌رایه‌تی )
قورئانی پیرۆز
یه‌حیای كوڕی ئه‌كسه‌م ده‌ڵێت : مه‌ئمون مه‌جلسێكی تایبه‌تی هه‌بوو بۆ گفتۆگۆ و وتووێژ كردن ، كه‌ ئه‌و كاته‌ ئه‌میر بوو ، رۆژێكیان كابرایه‌كی جوله‌كه‌ له‌ گه‌ڵ ئه‌و خه‌ڵكه‌دا هاته‌ ژووره‌وه‌ ،‌ جلوبه‌رگێكی جوانی له‌به‌ردا بوو ، روخسارێكی جوان و بۆنێكی خۆشی هه‌بوو .
ده‌ڵێت : كاتێ ده‌ستی به‌ قسه‌كردن كرد وشه‌ و ده‌سته‌واژه‌كانی زۆر جوان و رێك بوون .
ده‌ڵێت : كاتێ مه‌جلیسه‌كه‌ كۆتایی پێهات مه‌ئمون بانگی كرد و پێی وت : تۆ ئیسرائیلیت – واته‌ جوله‌كه‌یت - ؟
وتی : به‌ڵێ .
[bookmark: _GoBack]پێی وت : موسڵمانبه‌ تاوه‌كو كارێكی زۆرت بۆ بكه‌م و شتی باشت بۆ بكه‌م و مه‌ئمون چه‌ند به‌ڵێنێكی پێی دا ئه‌گه‌ر موسڵمان بێت .
كابرای جوله‌كه‌ وتی : به‌ڵكو دینی خوم و دینی باوباپیرانی خۆمم ده‌وێت ، ئه‌مجار رۆیشت .
ده‌ڵێت : له‌ پاش ساڵێك كابرای جوله‌كه‌ به‌ موسڵمانی هاته‌وه‌ .
ده‌ڵێت : له‌ باره‌ی فه‌رمووده‌ و فیقهه‌وه‌ قسه‌ی ده‌كرد و به‌ جوانترین شێوه‌ قسه‌ی ده‌كرد ، كاتێ مه‌جلیسه‌كه‌ كۆتایی پێهات ، مه‌ئمون بانگی كرد و وتی : ئایه‌ تۆ هاورێكه‌ی دوێنی نیت ؟
وتی : به‌ڵێ .
وتی : هۆكاری موسڵمان بوونت چی بوو ؟
كابرای جوله‌كه‌ وتی : گوێبگره‌ و بڵێ : (الله أكبر) ، ئه‌و رۆژه‌ی له‌ مه‌جلیسه‌كه‌ی تۆ هه‌ستام ، ویستم ئه‌م ئاینانه‌ تاقیبكه‌مه‌وه‌ و منیش كه‌سێكم خه‌تم جوانه‌ و ده‌توانم به‌ جوانی بنووسم ، رۆیشتم سێ نوسخه‌ی ته‌وراتم نووسیه‌وه‌ ، له‌ ته‌وراته‌كه‌دا زیادم كرد و كه‌مم كرده‌وه‌ و بردمه‌ ناو كه‌نیسه‌وه‌ و ئه‌وان له‌ منیان كڕی و خۆیان ماندوو نه‌كرد بۆ ئه‌وه‌ی بیخوێننه‌وه‌ یان دووباره‌ی بكه‌نه‌وه‌ ، ئه‌مجاره‌ رۆیشتم ئینجیلێكم هێنا و سێ نوسخه‌م لێ نوسیه‌وه‌ ، له‌ ئه‌ویش زیادم كرد و كه‌مم كرد و بردم بۆ په‌رستگاكه‌یان و ئه‌وانیش له‌ منیان كڕی ، به‌ بێ ئه‌وه‌ی بیخوێننه‌وه‌ و دووباره‌ی بكه‌نه‌وه‌ ، ئه‌مجار رۆیشتم بۆ لای قورئان و سێ نوسخه‌م لێی نوسیه‌وه‌ بردم بۆ لای نوسه‌ره‌كانی ئه‌وان وتیان : وه‌ری ناگرین تاوه‌كو نه‌یخوێنینه‌وه‌ و دوباره‌ی نه‌كه‌ینه‌وه‌ ، جا هه‌ڵه‌كانیان دۆزییه‌وه‌ و زیاده‌ و نوقسانه‌كانیان دۆزییه‌وه‌ ، بۆیه‌ سوتاندیان و خه‌ریك بوو بمكوژن ، بۆیه‌ زانیم ئه‌م كتێبه‌ له‌ لایه‌ن خوداوه‌ پارێزراوه‌ ، ئه‌مه‌ش هۆكاری موسڵمان بوونی من بوو .
